Qibti Lama

Bahasa Qibti Lama ialah peringkat terawal penulisan dalam bahasa Qibti, yakni bentuk terlewat jenis bahasa Mesir yang berterusan sejak tamadun purbanya, dalam abjad Qibti diakar abjad Yunani. Ia "adalah satu kategori analitis ... digunakan oleh para sarjana bagi satu kumpulan sumber yang tertentu" dan ia bukan bahasa, dialek atau sistem tulisan yang tunggal. Terdapat perselisihan pendapat di kalangan sarjana tentang apa yang termasuk dalam korpus Qibti Lama dan cara mentakrifkan "Qibti Lama". Umumnya, Qibti Lama menggunakan lebih banyak huruf dari asal Demotik berbanding dengan tulisan Qibti sastera kemudian. Ia tidak mempunyai gaya aksara yang konsisten atau meminjam kosa kata Yunani seperti penulisan-penulisan Qibti terkemudian. Ada juga yang menggunakan huruf Yunani semata-mata. Tambahan lagi, ia biasanya atau hanya digunakan untuk perihal agama berhala Mesir, berbeza dengan teks-teks Qibti kemudian yang sangat rapat dengan Kristian Qibti dan pada tahap yang lebih rendah, Gnostisisme dan Manichaeisme.

Contoh-contoh terawal perkataan Mesir yang ditransliterasi ke dalam aksara Yunani berasal dari abad ke-6 SM. Frasa-frasa lengkap Mesir muncul dalam huruf Yunani dari abad ke-3 SM. Teks Qibti terawal yang diketahui adalah dari abad ke-1 Masihi. Peringkat terawal bahasa Mesir ditulis dalam abjad Yunani kadangkala dipanggil Pra-Qibti Lama atau Yunani-Mesir. Pengarang-pengarang lain membezakan antara Qibti Lama awal dan lewat. Pengeluaran teks-teks sihir pagan yang ditulis dalam bahasa Mesir dalam huruf Yunani diteruskan ke abad ke-4 atau ke-5, selepas kesusasteraan Qibti betul-betul bermula.

 Rujukan 

 Bibliografi 


 Pautan luar 

 Papirus Ajaib Qibti: Agama Vernakular di Rom Akhir dan Mesir Awal